**BILJEŠKE UZ FINANCIJSKE IZVJEŠTAJE ZA RAZDOBLJE**

 **od 1. siječnja 2022. do 30. lipnja 2022. godine**

Broj RKP – a: **15657**

Matični broj:  **03033104** OIB: **93929174665**

Naziv obveznika: **OSNOVNA ŠKOLA MATIJE GUPCA**

Adresa obveznika: **49245 GORNJA STUBICA, MATIJE GUPCA 2**

Oznaka razine: **31**

Šifra djelatnosti:  **8520** **Osnovno obrazovanje**

Razdjel: **000 nema razdjela**

Šifra županije/grada/općine:  **županija KRAPINSKO-ZAGORSKA ,**

 **125 općina GORNJA STUBICA**

Žiro račun: **2390001-1100018337**

IBAN: **HR8123900011100018377**

Osnovna škola Matije Gupca Gornja Stubica posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Osnovna škola Matije Gupca Gornja Stubica na kraju obračunskog razdoblja 30. lipnja 2022.g. imala je 67 djelatnika.

Financijsko poslovanje izvršeno je u skladu s propisima i financijskim mogućnostima.

Škola ima jedan žiro-račun na koji pristižu sredstva i vodi se zajedničko knjigovodstvo na analitički odvojenim kontima i prema izvoru financiranja.

Škola se financira iz više izvora. Sredstva za plaće i ostale naknade za zaposlene, te prijevoz djelatnika isplaćuje se putem Državne riznice. Sredstva za Odjel djece s teškoćama u razvoju financira MZO uplatom na IBAN škole.

Materijalni troškovi financiraju se iz decentraliziranih sredstava KZŽ, ostalih sredstava županije i jedan dio iz sredstava JLS –općine Gornja Stubica.

Od rujna 2019.g. imamo Odjele osnovnog glazbenog obrazovanja u OŠ. Plaće se isplaćuju putem Državne riznice, ostali materijalni troškovi pokrivaju se iz decentraliziranih sredstva KZŽ i participacija koje uplaćuju roditelji polaznika Glazbene škole.

Školska kuhinja se financira uplatom roditelja, općine za učenike slabijeg imovinskog stanja, i sredstvima Krapinsko-zagorske županije kroz projekt „Zalogajček“ (osiguravanje školske prehrane za djecu u riziku od siromaštva - Fond europske pomoći za najpotrebitije).

U sklopu projekta Baltazar 5 imamo sedam pomoćnika u nastavi (troškove plaće i prijevoza isplaćuje KZŽ iz sredstva Europskog socijalnog fonda).

U 2019.g. postajemo partner Edukacijskog centra iz Irske u provođenju projekta ERASMUS+ KA201 STEAMing, projekt traje od 09/2019. do 11/2022.g.

**Obrazac PR RAS**

**Prihodi poslovanja**

Prihodi poslovanja veći su u odnosu na prethodnu godinu za 275.207,77 kn.

Tekuće pomoći od institucija i tijela EU – ostvareni su manji prihodi u odnosu na prošlu godinu. Škola je partner Edukacijskog centra iz Irske u projektu Erasmus+ KA 201, sredstva se dobivaju prema planu i realizaciji navedenog projekta. Naša je škola u lipnju bila organizator STEAMING training Course.

Tekuće pomoći proračunskim korisnicima iz proračuna koji im nije nadležan veće su zbog povećanih troškova za zaposlene.

Tekuće pomoći temeljem prijenosa EU sredstava – nemamo prihoda u 2022.g., nemamo zaposlenog djelatnika sufinanciranog iz mjera HZZ-a, zapošljavanja za stjecanje prvog radnog iskustva/pripravništvo (sredstva Europske unije iz Europskog socijalnog fonda).

Prihod od zakupa i iznajmljivanja imovine –u 2022.g. nemamo iznajmljivanja imovine.

Prihod po posebnim propisima – veći su u odnosu na 2021.g. zbog održavanja nastave u školi te veće uplate roditelja za prehranu u školskoj kuhinji. Realizirane su izvanučioničke nastave koje financiraju roditelji i imamo veći broj učenika u Glazbenoj školi i veće uplate za participacije.

Prihodi od pruženih usluga veći su u odnosu na 2021.g. zbog iznajmljivanja dvorane.

Tekuće donacije – manji prihod u odnosu na 2021.g. kada imamo donaciju GD CK Čakovec, projekt Budućnost za nas i za vas (završava 31.05.2021.g.)

Kapitalnih donacija u 2022.g. nema.

Prihodi iz nadležnog proračuna –veći su za 2.585,85 kn. Decentralizirana sredstava su manja, veći su prihodi po projektu Baltazar i Zalogajček.

**Rashodi poslovanja**

Rashodi poslovanja veći su u odnosu na prethodnu godinu za 323.325,09 kn.

Rashodi za zaposlene -veći su za 2,8% u odnosu na prošlu godinu, rezultat su isplaćenih prava iz Kolektivnog ugovora.

Materijalni rashodi veći su za 213.284,28 kn.

Znatno su veći troškovi službenoga putovanja, jer je realiziran projekt Erasmus+ KA201 što u 2021.g. zbog pandemije Covid 19 nije bilo moguće. Veći su troškovi prijevoza na posao.

Rashodi za usluge – manji su u odnosu na 2021.g., manje su usluge tekućeg i investicijskog održavanja, u 2021.g.imali smo još troškove održavanja uslijed potresa.

Ostali nespomenuti rashodi –veći su 311%, troškovi sudskih postupaka su manji, a ostali nespomenuti rashodi poslovanja su veći jer su u 2022.g. realizirane izvanučioničke nastave što u 2021.g. nije bilo moguće zbog pandemije Covid 19.

Financijski rashodi- manji su za 63%, manje su zaračunate zatezne kamata na isplate plaća po sudskim presudama, imamo manje isplata.

Rashodi za nabavu nefinancijske imovine – veći za 915,8 % u odnosu na 2021.g., nabavljena je oprema i namještaj za provođenje projekta Genijalci za život, sportska oprema koju financira KZŽ i instrumenti za Glazbenu školu.

UKUPNI PRIHODI OSTVARENI 01-06/ 2022. G. IZNOSE 5.327.117,22 KN

UKUPNI RASHODI OSTVARENI 01-06/ 2022. G. IZNOSE 5.315.048,78 KN

OSTVAREN JE VIŠAK PRIHODA U IZNOSU 12.068,44 KN

U 2022.g. prenosimo višak u iznosu od 397.681,28 kn. Nakon korekcije višak u 2022.g. u iznosu od 191,84 kn (povrat novaca u Državni proračun – više uplaćeno za isplate plaća po sudskim presudama u 2021.g.), višak koji prenosimo iznosi 397.489,44 kn , a odnosi se na EU projekt Erasmus+ KA201, KA1, Reception, projekt Genijalci za život, uplate roditelja za glazbenu školu i školsku kuhinju, sredstva školske zadruge, najam dvorane.

Ukupni višak koji prenosimo u sljedeće razdoblje iznosi 409.557,88 kn.

**Obveze**

Stanje obveza 30.06.2022.g. odnose se na obveze za zaposlene koje će biti podmirene u srpnju 2022.g., obveze za materijalne rashode –nedospjele obveze koje ćemo podmiriti u narednom razdoblju prema dospijeću. Dospjelih obveze na kraju izvještajnog razdoblja nema.

U Gornjoj Stubici, 08.07.2022.

Osoba za kontaktiranje: Ravnateljica:

Karmen Lisak-Sinković Sanja Knezić, prof.

Telefon za kontakt:

049/289164 M.P. \_\_\_\_\_\_\_\_\_\_\_\_\_\_\_\_\_\_

 Odgovorna osoba (potpis)